
     REPUBLIKA HRVATSKA
     TRGOVAČKI SUD U OSIJEKU
   
Z A K L J U Č A K

               Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom stečajna masa iza OSJEČKA TVORNICA KOŽA d.d. u stečaju Osijek, dana 16. svibnja 2018. g.,
z a k l j u č i o   j e
I. Određuje se 22. prodaja u stečajnom postupku, uz odgovarajuću primjenu pravila o ovrsi na nekretninama, nekretnina u vlasništvu stečajnog dužnika OSJEČKA TVORNICA KOŽA d.d. u stečaju Osijek , Mije Kišpatića 2. , MBS: 030025512, OIB: 11879561491, upisanih u zk.ul. 103 k.o.Osijek i to :
         
1. k.č.br.8143/1 u naravi 7 zgrada i dvor ul.M.Kišpatića 2. površine 9811 m2 i
    k.č.br.8143/2 u naravi kuća broj 18 i dvor ul.M.Kišpatića površine 1127 m
Na navedenim nekretninama upisano je razlučno pravo u korist razlučnih vjerovnika PRIVREDNA BANKA d.d. Zagreb, H-ABDUCO d.o.o. Zagreb i GRAD OSIJEK Upravni odjel za komunalno stambeno gospodarstvo i promet Osijek.
II. Utvrđena vrijednost nekretnina iz točke I. ovog zaključka iznosi:

· 1.		  = 1.779.852,00 kn

III. Nekretnine iz točke I. ovog zaključka prodavat će se u stečajnom postupku usmenom javnom dražbom.
Ročište za prodaju održat će se pred stečajnim sucem u zgradi Trgovačkog suda u Osijeku, soba broj 36/2, dana 4. srpnja 2018. g. u 10,00 sati.

Ročište će se održati i ako na njemu sudjeluje samo jedan ponuditelj.

IV. Ovaj zaključak o prodaji objavit će se na e-oglasnoj ploči Trgovačkog suda u Osijeku, i u jednom od javnih glasila.

V. Uvjeti prodaje:

a) Nekretnine iz točke I. ovog zaključka prodaju se pojedinačno, na 22. ročištu za dražbu, po početnim cijenama koje su jednake utvrđenim vrijednostima nekretnine iz točke II. ovog zaključka i ispod te cijene ne mogu se prodavati na ovom ročištu.
b) Sve poreze i pristojbe u svezi s prodajom nekretnina snosi kupac.
c) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplatili osiguranje u iznosu od po 10% od utvrđene vrijednosti nekretnina iz točke II. ovog zaključka na transakcijski račun Trgovačkog suda u Osijeku broj HR31 2390 0011 3000 0020 0 s pozivom na broj HR05 272-31-2000 kod HPB i dokaz o tome predoče stečajnom sucu prije početka dražbe.
Punomoćnici ponuditelja mogu sudjelovati na dražbi samo uz ovjerenu specijalnu punomoć.
Sudionicima dražbe koji ne uspiju u nadmetanju osiguranje će se vratiti odmah nakon zaključenja javne dražbe.
Osiguranje nisu dužni položiti razlučni vjerovnici kojima je to pravo upisano u zemljišnim knjigama.
d) Ponuditelj čija ponuda bude prihvaćena dužan je u roku 45 dana od dana pravomoćnosti rješenja o dosudi uplatiti razliku između osiguranja i postignute kupoprodajne cijene na račun sudskog depozita.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvijete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.
e) Ukoliko je kupac razlučni vjerovnik koji se namiruje iz kupovnine ili se namiruje prije tražbina svih ostalih vjerovnika koji imaju pravo na namirenje iz iste kupovnine, nije dužan položiti kupovninu ako ona iznosi koliko i njegova tražbina ili manje, ako iznosi više tada je dužan položiti razliku.
f) Nekretnine će se rješenjem o dosudi dosuditi kupcu koji ponudi najpovoljniju cijenu.
Nekretnine će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke V.d).
g) U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim knjigama u njegovu korist upiše pravo vlasništva na dosuđenim nekretninama, te brisati prava i terete na nekretninama koji prestaju njihovom prodajom.

h) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina kupcu, čime kupac stupa u posjed istih.
i) Prodaja se obavlja po načelu “viđeno – kupljeno“ što isključuje sve naknadne prigovore kupca.
Razgledati nekretnine i dokumentaciju vezanu za iste, zainteresirane osobe mogu u vrijeme dogovoreno sa stečajnom upraviteljicom Edita Đurkin dipl.iur. na mobitel broj 098338-446.
Više podataka o prodaji imovine stečajnog dužnika može se naći i na www.sudacka-mreza.hr/stecaj ili na www.vts.hr u rubrici „web stečaj“.
Obrazloženje
              Rješenjem ovog suda broj St-31/00-9 od 07. lipnja 2000. godine otvoren je stečajni postupak nad dužnikom stečajna masa iza OSJEČKA TVORNICA KOŽA d.d. Osijek, a stečajnu masu čine nekretnine koje su predmet ove prodaje, a koje su opterećene razlučnim pravom.
             Stečajna upraviteljica podnijela je ovom sudu prijedlog da se nekretnine opisane u točki I. ovog zaključka prodaju uz odgovarajuću primjenu pravila o ovrsi na nekretninama, sve sukladno članku 164. stav 1. Stečajnog zakona (N.N.br. 44/99., 29/99., 129/00., 123/03., 82/06., 116/10., 25/12. i 133/12.).
            Razlučni vjerovnici nisu pokrenuli postupke ovrhe na navedenim nekretninama radi prisilnog namirenja svojih tražbina.
           O uvjetima i načinu prodaje odlučeno je temeljem Odredbe čl. 92., 93., 94., 95., 98., 100., 100.a., 101. i 101.a. Ovršnog zakona (N.N. br. 57/96., 29/99., 42/00., 173/03., 194/03., 151/04., 88/05., 121/05., 67/08., 139/10. i 112/12.), a u svezi s čl. 164. Stečajnog zakona.

U Osijeku 16. svibnja 2018. g.
Zapisničar
Danijela Sekulić
									STEČAJNA SUTKINJA
								                       Nada Roso
POUKA O PRAVNOM LIJEKU:
Protiv ovog zaključka nije dopuštena žalba (čl. 11. st. 9.SZ-a).

DNA: 	
1. st. uprav. Edita Đurkin
2. PBZ d.d. Zagreb
3. ŽDO Osijek
4. za H-Abduco d.o.o. Zagreb – pun. Tihomir Zec odvjetnik iz Osijeka
5. Grad Osijek - Upravni odjel za komunalno stambeno gospodarstvo i promet Osijek
6. Predsjedništvo uz oglas
7. e-ogl. pl.
8. R-4.7.

